S-519/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 3. júlí 2012 á hendur I-kk-þgf G-kk-þgf, kt. 000000-0000, Smiðjustíg 4, Reykjavík, fyrir eftirtalin brot:

I.

Fíkniefna- og vopnalagabrot, með því að hafa:

Sunnudaginn 21. ágúst 2011, á heimili sínu að Smiðjustíg 4 í Reykjavík, haft í vörslum sínum 0,70 g af amfetamíni og 0,20 g af fíkniefninu MDMA og piparúðabrúsa sem lögregla lagði hald á.

Telst þetta varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848//2001 og 4. mgr. 30. gr., sbr. 1. mgr. 36. gr. vopnalaga nr. 16/1998.

II.

Umferðarlagabrot með því að hafa:

Mánudaginn 16. janúar 2012, ekið bifreiðinni MX-186 sviptur ökurétti austur Teigasel í Reykjavík, uns lögregla stöðvaði aksturinn skömmu síðar.

Föstudaginn 27. apríl 2012, ekið bifreiðinni MX-186 sviptur ökurétti norður Óseyrarbraut í Reykjavík uns lögregla stöðvaði aksturinn skömmu síðar við Kænuna.

Teljast brot þessi varða við 1. mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að gerð verði upptæk 0,70 g af amfetamíni, 0,20 g af ecstasy og 31 g af óskilgreindu efni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og að gerðar verði upptækar 4 óþekktar töflur sem lagt var hald á með vísan 4. mgr. 48. gr. lyfjalaga nr. 93/1994. Enn fremur er þess krafist að piparúðabrúsi, sem lagt var hald á í máli 007-2011-50834, verði gerður upptækur samkvæmt 1. mgr. 37. gr. vopnalaga nr. 16/1998.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1975. Hann á sér allnokkurn sakaferil, allt aftur til ársins 1992. Samkvæmt sakavottorði var hann 28. október 2010 dæmdur til 6 mánaða fangelsisrefsingar fyrir ölvunar- og sviptingarakstur og var sviptingarakstursbrot hans þá ítrekað öðru sinni. Þá gekkst ákærði 27. apríl 2012 undir sektargerð vegna ávana- og fíkniefnalagabrots. Refsing verður tiltekin eftir reglum 77. og 78. gr. almennra hegningarlaga. Þykir refsing ákærða hæfilega ákveðin fangelsi í 60 daga.

Upptæk eru dæmd 0,70 g af amfetamíni, 0,20 g af MDMA og piparúðabrúsi, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 125.000 krónur að meðtöldum virðisaukaskatti.

D ó m s o r ð :

Ákærði, I-kk-nf G-kk-nf, sæti fangelsi í 60 daga.

Upptæk eru dæmd 0,70 g af amfetamíni, 0,20 g af MDMA og piparúðabrúsi.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 125.000 krónur að meðtöldum virðisaukaskatti.

R-kvk-nf H-kvk-nf